
ΠΡΟΕΔΡΙΚΑ ΔΙΑΤΑΓΜΑΤΑ 

12. Προαγωγή του Έμμισθου Προξενείου Ρίο Ιανέιρο σε 

Έμμισθο Γενικό Προξενείο.. 

13. Σύσταση Παραρτήματος Υπηρεσίας Ελέγχου Διακίνη¬ 

σης Αγαθών (ΥΠΕΔΑ) στην πόλη της Κέρκυρας και τρο¬ 
ποποίηση διατάξεων του Π.Δ. 284/1988 «Οργανισμός 
Υπουργείου Οικονομικών (Α' 128). . .. 

14. Ορισμός των οργανικών θέσεων των Προέδρων Εφετών 
και Εφετών σε ορισμένα Διοικητικά Εφετεία του Κράτους 3 

15. Προσαρμογή του Ν.Δ/τος 3329/1955 «περί συστά- 

σεως Σώματος Ορκωτών Λογιστών» (ΦΕΚ 230) όπως 
τροποποιήθηκε και συμπληρώθηκε μεταγενέστερα, προς 
τις διατάξεις της Όγδοης Οδηγίας 84/253/ΕΟΚ του 
Συμβουλίου της 10ης Απριλίου 1984». . ..4 


ΠΡΟ ΕΔΡΙΚΑ ΔΙΑΤΑΓ ΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 12 (1) 

Προαγωγή του Έμμισθου Προξενείου Ρίο Ιανέιρο σε Έμμισθο 
Γενικό Προξενείο. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την παράγραφο 4 του άρθρου 24 του Νόμου 419/1976 
«περί Οργανισμού του Υπουργείου Εξωτερικών» (ΦΕΚ 221, τ. 
Α'), όπως αντικαταστάθηκε από το άρθρο 8 του Νόμου 1104/ 
1980 «περί εκπροσωπήσεως της Ελλάδος στις Ευρωπαϊκές Κοι¬ 
νότητες, ιδρύσεως Διπλωματικών και Προξενικών Αρχών και 
ρυθμίσεως άλλων συναφών οργανωτικών θέσεων» (ΦΕΚ 298 τ. 
Α’) και την παράγραφο 5 του άρθρου 24 του ανωτέρω νόμου 
419/1976. 

2. Την παράγραφο 5 του άρθρου 24 του Νόμου 1558/1985 
«Κυβέρνηση και κυβερνητικά όργανα» (ΦΕΚ 137 τ. Α’). 

3. Την κοινή απόφαση του Πρωθυπουργού και του Υπουργού 
Οικονομικών με αριθμό 6474/30.6.1988 «Ανάθεση αρμοδιοτή¬ 
των στον Υφυπουργό Οικονομικών (ΦΕΚ 451, τ. Β’). 

4. Τη γνώμη της Πρεσβείας Μπραζίλια, που διατυπώνεται 
στο έγγραφό της με αριθμό 1000-1/18.3.1987. 

5. Τη γνωμοδότηση του Συμβουλίου της Επικράτειας με 
αριθμό 665/1987, με πρόταση των Υπουργών Προεδρίας της 


Κυβέρνησης, Εξωτερικών και του Υφυπουργού Οικονομικών, 
αποφασίζουμε: 

Άρθρο μόνο 

1. Το Έμμισθο Προξενείο Ρίο Ιανέιρο προάγεται σε Έμμισθο 
1 ' Γενικό Προξενείο με την κατωτέρω σε προσωπικό σύνθεση: 

Γενικός Πρόξενος - Σύμβουλος Πρεσβείας Α’ ή Β’ τάξης 
Πρόξενος - Γραμματέας Πρεσβείας Α’ ή Β' τάξης. 

- Ένας υπάλληλος του κλάδου γενικών καθηκόντων 

- Δύο διοικητικοί γραμματείς 

- Μεταφραστής 

- Μία θέση βοηθητικού προσωπικού 

- Φύλακας - Θυρωρός 

2. Μία θέση συμβούλου πρεσβείας Α’ ή Β’ τάξης μεταφέρεται 
από την Κεντρική Υπηρεσία και ανακατανέμεται στο Έμμισθο 
Γενικό Προξενείο Ρίο Ιανέιρο. 

Στον Υπουργό Εξωτερικών αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 30 Δεκεμβρίου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΞΩΤΕΡΙΚΩΝ 

ΑΓ. ΚΟΥΤΣΟΓΙΩΡΓΑΣ ΚΑΡΟΛΟΣ ΠΑΠΟΥΛΙΑΣ 

ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΗΛΙΑΣ ΠΑΠΑΗΛΙΑΣ 
-*- 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 13 (2) 

Σύσταση Παραρτήματος Υπηρεσίας Ελέγχου Διακίνησης Αγα¬ 
θών (ΥΠΕΔΑ) στην πόλη της Κέρκυρας και τροποποίηση δια¬ 
τάξεων του Π.Δ. 284/1988 «Οργανισμός Υπουργείου Οικο¬ 
νομικών» (Α’ 128). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

I. α. Του άρθρου 28 του Ν. 1563/1985 (ΦΕΚ 151/Α’). 
β. Του άρθρου 17 παράγραφος 1 του Νόμου 1320/83 (ΦΕΚ 
6/Α'). 

γ. Του άρθρου 24 παράγραφος 5 του Νόμου 1558/85 (ΦΕΚ 
137/Ά). 










ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) 


II. Τη γνωμοδότηση 776/88 του Συμβουλίου της Επικρα 
τείας, μετά από πρόταση των Υπουργών Προεδρίας της Κυβέρ¬ 
νησης και Οικονομικοί, αποφασίζουμε: 

Άρθρο 1 

1. Συνιστάται Παράρτημα Υπηρεσίας Ελέγχου Διακίνησης 
Αγαθών (ΥΠΕΔΑ), που θα λειτουργεί σε επίπεδο αυτοτελούς 
τμήματος, με τίτλο «Παράρτημα ΥΠΕΔΑ Κέρκυρας», καθ’ ύλη 
αρμοδιότητα την οριζόμενη από το άρθρο 82 του Π.Δ. 284/88 
(ΦΕΚ 128/Α) και κατά τόπο αρμοδιότητα την περιφέρεια του 
Νομού Κερκύρας που αποσπάται από την κατά τόπο αρμοδιό¬ 
τητα του Παραρτήματος Ιωαννίνων, 

2. Το κατά την προηγούμενη παράγραφο συνιστώμενο παράρ¬ 
τημα τίθεται σε λειτουργία με απόφαση του Υπουργού των Οικο¬ 
νομικών, που εκδίδεται κατά τις διατάξεις του άρθρου 28 του Ν. 
1563/1985. 

Άρθρο 2 

1. Τα εδάφια ζ η’ και θ' της παραγράφου 1 του άρθρου 83 του 
Π.Δ. 284/1988 (ΦΕΚ 128Α) αντικαθίστανται ως εξής: 

«ζ) Παράρτημα Πατρών, με έδρα την Πάτρα και χωρική αρ¬ 
μοδιότητα την περιοχή των Νομών Αχαΐας, Αιτωλοακαρνανίας, 
Ηλείας, Κεφαλληνίας, Ζακύνθου. 

η) Παράρτημα Τρίπολης, με έδρα την Τρίπολη και χωρική αρ¬ 
μοδιότητα την περιοχή των Νομών Κορινθίας, Αρκαδίας, Αργο¬ 
λίδας, Λακωνίας και Μεσσηνίας. 

θ) Παράρτημα Ιωαννίνων, με έδρα τα Ιωάννινα και χωρική 
αρμοδιότητα την περιοχή των Νομών Ιωαννίνων, Άρτας, Πρέ¬ 
βεζας, Θεσπρωτίας και Λευκάδας». 

2. Στο άρθρο 83 του Π,Δ. 284/88 (ΦΕΚ 128Α) προστίθεται 
παράγραφος 3 που έχει ως εξής: 

«3. Ο Προϊστάμενος και οι υπάλληλοι των Παραρτημάτων της 
ΥΠΕΔΑ μπορούν να ασκούν τις αρμοδιότητές τους και σε ολό¬ 
κληρη την επικράτεια μετά από ειδική εντολή του Υπουργού των 
Οικονομικών». 

3. Το άρθρο 94 του Π.Δ. 284/88 αντικαθίσταται ως εξής: 

Άρθρο 94 

«ΕΠΙΤΡΟΠΗ ΛΟΓΙΣΤΙΚΩΝ ΒΙΒΛΙΩΝ (Ε.Λ.Β.) 

1. Η Επιτροπή Λογιστικών Βιβλίων (Ε.Λ.Β.) (άρθρου 46 
Π.Δ. 99/1977 ΦΕΚ 34/Α) κ.υ. απόφασης 0.208/181/1982 
ΦΕΚ 214/Β και άρθρου 13 παρ. 5 του Π.Δ. 356/1987 - ΦΕΚ 
157/Α) συγκροτείται από: 

α) Τον Προϊστάμενο της Διεύθυνσης Βιβλίων και Στοιχείων, 
ως Πρόεδρο, με το νόμιμο αναπληρωτή του. 

β) Έναν υπάλληλο, βαθμού Α', κατηγορίας ΜΕ, που υπηρετεί 
σε Διευθύνσεις ή Τμήματα της Κ.Υ. του Υπουργείου με φορολο¬ 
γικό αντικείμενο, ο οποίος ορίζεται με τον αναπληρωτή του, από 
τον Υπουργό των Οικονομικών. 

γ) Έναν υπάλληλο του Υπουργείου Εμπορίου με βαθμό Α', ο 
οποίος ορίζεται με τον αναπληρωτή του, από τον Υπουργό Εμπο¬ 
ρίου. 

δ) Έναν καθηγητή ή Αναπληρωτή Καθηγητή ή Επίκουρο Κα¬ 
θηγητή ή Λέκτορα της Λογιστικής, Ανωτάτης Σχολής, που ορί¬ 
ζεται με τον αναπληρωτή του, από τον Υπουργό των Οικονομι¬ 
κών. 

ε) Έναν Ορκωτό Λογιστή του Σώματος Ορκωτών Λογιστών, 
που ορίζεται με τον αναπληρωτή του, από τον Υπουργό των Οι¬ 
κονομικών, από πίνακα με έξι (6) Ορκωτούς Λογιστές που υπο¬ 
δεικνύονται από το Σώμα Ορκωτών Λογιστών (Σ.Ο.Λ.). 

στ) Έναν κοινό αντιπρόσωπο των Εμπορικών και Βιομηχανι¬ 
κών Επιμελητηρίων Αθηνών και Πειραιά, που ορίζεται με τον 


αναπληρωτή του από τα Επιμελητήρια αυτά και σε περίπτωση 
διαφωνίας, από τον Υπουργό των Οικονομικών. 

ζ) Έναν κοινό αντιπρόσωπο των Επαγγελματικών και Βιοτε¬ 
χνικών Επιμελητηρίων Αθηνών και Πειραιά, που ορίζεται με τον 
αναπληρωτή του, από τα Επιμελητήρια αυτά και σε περίπτωση 
διαφωνίας, από τον Υπουργό των Οικονομικών. 

η) Ένα αντιπρόσωπο του Οικονομικού Επιμελητηρίου της Ελ¬ 
λάδος (Ο.Ε.Ε.), που ορίζεται με τον αναπληρωτή του από αυτό ή 
από τον Υπουργό των Οικονομικών. 

θ) Έναν αντιπρόσωπο της Πανελλήνιας Ομοσπονδίας Λογι¬ 
στών, που ορίζεται με έναν αναπληρωτή του από αυτή. 

2. Η Εισήγηση των θεμάτων στην Επιτροπή ανατίθεται σε 
Προϊσταμένους Τμημάτων ή υπαλλήλους της Διεύθυνσης Βι¬ 
βλίων και Στοιχείων από τον Πρόεδρο. 

Γραμματέας της Επιτροπής και αναπληρωτής,του ορίζονται 
από τον Πρόεδρο υπάλληλοι της Διεύθυνσης Βιβλίων και Στοι¬ 
χείων. 

3. Η Επιτροπή αποφαίνεται, μετά από αίτηση του επιτηδευμα- 
τία ή του Προϊσταμένου ΔΟΥ, κατά περίπτωση: 

α) Για την απαλλαγή από τις υποχρεώσεις, σχετικά με την τή¬ 
ρηση βιβλίου αποθήκης και του βιβλίου παραγωγής κοστολογίου 
ή τον περιορισμό των υποχρεώσεων αυτών ή την κατά διάφορο 
τρόπο ρύθμιση αυτών, καθώς και τον καθορισμό του είδους, ως 
ουσιώδους στοιχείου, για την ποιοτική διάκριση των αγαθών. 

β) Για την επαύξηση των υποχρεώσεων του επιτηδευματία, 
που έτυχε μερικής ή ολικής απαλλαγής ή περιορισμό των υπο- 
χρεώσεών του, σύμφωνα με όσα ορίζονται στην οικεία διάταξη 
του Κώδικα Φορολογικών Στοιχείων. 

γ) Για το χαρακτηρισμό του επιτηδευματία, ότι πωλεί αγαθά ή 
παρέχει υπηρεσίες, σε περίπτωση αμφισβήτησης, από τον Προϊ¬ 
στάμενο Δ.Ο.Υ. 

4. Η Επιτροπή γνωμοδοτεί: 

α) Για τα στοιχεία και βιβλία που πρέπει να τηρούν οι επιτη- 
δευματίες, κατά κατηγορία τήρησης βιβλίων ή κατά επάγγελμα, 
για ολόκληρη τη χώρα ή τμήματα αυτής, καθώς και για τα θέ¬ 
ματα μηχανογραφικής τήρησης των βιβλίων και στοιχείων, 
β) Για το χρόνο ενημέρωσης των βιβλίων 
γ) Για τον τρόπο καταχώρησης των εγγραφών 
δ) Για τον ενιαίο τύπο ισολογισμού και λογιστικών καταστά¬ 
σεων 

ε) Για τα λογιστικά σχέδια 

στ) Για την αυξομείωση των ορίων των ακαθαρίστων εσόδων, 
για την ένταξη των υπόχρεων σε κατηγορία τήρησης βιβλίων. 

ζ) Για κάθε άλλο θέμα, που παραπέμπεται σ’ αυτήν από τον 
Υπουργό των Οικονομικών. 

5. Στην αρμοδιότητα της Επιτροπής αυτής υπάγονται οι υπο¬ 
θέσεις όλων των επιτηδευματιών, φυσικών ή νομικών προσώ¬ 
πων, εκτός εκείνων που έχουν την έδρα τους στα γεωγραφικά 
διαμερίσματα Θεσσαλίας, Μακεδονίας και Θράκης». 

4. Η παράγραφος 9 του άρθρου 139 του Π.Δ. 284/88 αντι¬ 
καθίσταται ως εξής: 

«9. Των Διευθύνσεων Προϋπολογισμού, Επεξεργασίας Σχε¬ 
δίων Νόμων και Προεδρικών Διαταγμάτων, Μισθών και Συντά¬ 
ξεων, Λογαριασμών του Δημοσίου Χρέους, Κίνησης Κεφαλαίων - 
Εγγυήσεων Δανείων και Αξιών και Συντονισμού και Ελέγχου 
Εφαρμογής Δημοσιολογιστικών Διατάξεων και των Τμημάτων 
αυτών, προΐστανται υπάλληλοι των Κλάδων Δημοσιονομικών 
ΠΕ ή ΤΕ ή ΔΕ κατηγορίας ή των αντίστοιχων προσωρινών κλά¬ 
δων». 

5. Η παράγραφος 1 του άρθρου 153 του Π.Δ. 284/88, αντι¬ 
καθίσταται ως εξής: 

«1. Συλλογικά όργανα,που δεν προβλέπονται ή δεν συγχωνεύον- 




ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ται με άλλα με το παρόν Προεδρικό Διάταγμα, παύουν να λει¬ 
τουργούν μετά δίμηνο, από τη δημοσίευση αυτού στην Εφημερίδα 
της Κυβέρνησης, από την ημερομηνία δε αυτή, οι αρμοδιότητες 
αυτών, περιέρχονται στα έχοντα την αποφασιστική αρμοδιότητα 
όργανα. Τα υφιστάμενα συλλογικά Όργανα, εκτός από εκείνα 
του προηγούμενου εδαφίου, εξακολουθούν να λειτουργούν με την 
ίδια σύνθεση και να ασκούν τις αρμοδιότητές τους μέχρι την τοπο¬ 
θέτηση των Προϊσταμένων που επιλέγονται σύμφωνα με τις δια¬ 
τάξεις των άρθρων 9 και 14 παράγραφος 3 του Ν: 1586/86». 

Στον Υπουργό των Οικονομικών αναθέτουμε τη δημοσίευση 
και εκτέλεση του παρόντος Προεδρικού Διατάγματος. 

Αθήνα, 30 Δεκεμβρίου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ . 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

ΑΓ. ΚΟΥΤΣΟΓΙΩΡΓΑΣ ΔΗΜ. ΤΣΟΒΟΛΑΣ 



ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 14 (3) 

Ορισμός των οργανικών θέσεων των Προέδρων Εφετών και Εφε- 

τών σε ορισμένα Διοικητικά Εφετεία του Κράτους. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: *' - 

1. Τις διατάξεις του άρθρου 20 παράγραφος 3 εδάφια α’ και β’ 
του Νόμου 1406/1983 «Ολοκλήρωση της δικαιοδοσίας των τα¬ 
κτικών διοικητικών δικαστηρίων, συγκρότηση Γενικής Επιτρο¬ 
πείας της Επικράτειας των τακτικών διοικητικών δικαστηρίων 
και ρύθμιση μερικών άλλων θεμάτων (ΦΕΚ 182Ά’/ 
14.12.1983). 

2. Τις διατάξεις του άρθρου 3 παράγραφος 2 εδάφιο ά' περί¬ 
πτωση β’β' του κώδικα Οργανισμού δικαστηρίων και κατάσταση 
δικαστικών λειτουργών, που κυρώθηκε με το Νόμο 1756/1988 
(ΦΕΚ 35Α'/26.2.1988). 

3. Τη γνώμη του Γενικού Επιτρόπου της Επικράτειας με 
αριθμό 4292/9.11.1988 και 

4. Τη γνωμοδότηση του Συμβουλίου της Επικράτειας με 
αριθμό 878/1988 και με πρόταση του Υπουργού Δικαιοσύνης, 
αποφασίσαμε: 

Άρθρο μόνο 

Οι τρεις (3) οργανικές θέσεις Προέδρων Εφετών και οι δέκα 
επτά (17) θέσεις Εφετών που συστάθηκαν με τις διατάξεις του άρ¬ 
θρου 20 παράγραφος 3 εδάφια α' και β' του Νόμου 1406/1983 
(ΦΕΚ 182Α) και των οποίων η ισχύς είχε ανασταλεί μέχρι 1ης 
Οκτωβρίου 1988 (άρθρο 4 παράγραφος 7 εδάφιο α') του Νόμου 
1649/1986 (ΦΕΚ 149Α'), κατανέμονται σε ορισμένα Διοικη¬ 
τικά Εφετεία του Κράτους ως εξής: 

ΔΙΟΙΚΗΤΙΚΑ ΕΦΕΤΕΙΑ 

1. ΑΘήνας: Πρόεδροι Εφετών μία (1), Εφέτες επτά (7) και γί¬ 

νονται συνολικά αντίστοιχα είκοσι ένα ς/21) και ογδόντα τέσσερις 
(84). ^ 

2. Πειραιά: Πρόεδροι Εφετών μία (1) Εφέτες πέντε (5) και γί¬ 
νονται συνολικά αντίστοιχα έξι (6) και είκοσι επτά (27). 

3. Πάτρας: Πρόεδροι Εφετών μία (1) Εφέτες δύο (2) και γίνο¬ 
νται συνολικά αντίστοιχα δύο (2) και οκτώ (8) και 

4. Θεσσαλονίκης: Εφέτες τρεις (3) και γίνονται συνολικά δεκα¬ 
επτά (17). 


Στον Υπουργό Δικαιοσύνης αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 30 Δεκεμβρίου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΔΙΚΑΙΟΣΥΝΗΣ 

ΒΑΣΣΟΣ ΡΩΤΗΣ 

-♦- ... 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 15 (4) 

Προσαρμογή του Ν.Δ/τος 3329/1955 «περί συστάσεως Σώμα¬ 
τος Ορκωτών Λογιστών» (ΦΕΚ 230) όπως τροποποιήθηκε 

και συμπληρώθηκε μεταγενέστερα, προς τις διατάξεις της 

Όγδοης Οδηγίας 84/253/ΕΟΚ του Συμβουλίου της 10ης 

Απριλίου 1984». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

/ 

Έχοντας υπόψη: 

1. Τις διατάξεις του άρθρου 2 του Ν. 945/1979 (ΦΕΚ 170/ 
Α/1979) «Περί κυρώσεως της Συνθήκης προσχωρήσεως της 
Ελλάδος εις την Ευρωπαϊκήν Οικονομικήν Κοινότητα και την 
Ευρωπαϊκήν Κοινότητα Ατομικής Ενέργειας, ως και της συμφω¬ 
νίας περί προσχωρήσεως της Ελλάδος εις την Ευρώπαϊκήν Κοι¬ 
νότητα Άνθρακος και Χάλυβος». 

2. Τις διατάξεις του άρθρου 4 του Ν. 1338/1983 (ΦΕΚ 34/ 
Α/1983) «εφαρμογή του κοινοτικού δικαίου», όπως τροποποιή¬ 
θηκε με το άρθρο 6 του Ν. 1440/1984 (ΦΕΚ 70/Α/1984) 
«συμμετοχή της Ελλάδος στο.κεφάλαιο,,στα απόθεματικά και 
στις προβλέψεις της Ευρωπαϊκής Τράπεζας Επενδύσεων, στο Κε¬ 
φάλαιο της Ευρωπαϊκής Κοινότητας ’Ανθρακός και Χάλυνος και 
του Οργανισμού Εφοδιασμού ΕΥΡΑΤΟΜ». 

3. Τις διατάξεις του άρθρου 7 του Ν. 1775/1988 (ΦΕΚ 
101/Α/1988) «εταιρείες παροχής επιχειρηματικού κεφαλαίου 
και άλλες διατάξεις». 

4. Την 6474/30.6.88 κοινή απόφαση του Πρωθυπουργού 
και του Υπουργού Οικονομικών «Ανάθεση αρμοδιοτήτων στον 
Υφυπουργό Οικονομικών» (ΦΕΚ 451/Β/1987). 

5. Την Α. 9211 /ΔΙΟΝΟΣΕ/1737/3.12.87 κοινή απόφαση 

του Πρωθυπουργού και του Υπουργού Εθνικής Οικονομίας 
«Ανάθεση αρμοδιοτήτων στους Υφυπουργούς Εθνικής Οικονο¬ 
μίας» (ΦΕΚ 702/Β/1987). ' 

6. Την Β3/139/16.2.87 κοινή απόφαση του Πρωθυπουργού 
και του Υπουργού Εμπορίου «Ανάθεση αρμοδιοτήτων στον Υφυ¬ 
πουργό Εμπορίου» (ΦΕΚ 90/Β/1987). 

7. Τις διατάξεις της Όγδοης Οδηγίας 84/253/ΕΟΚ του 
Συμβουλίου της 10ης Απριλίου 1984 «βασιζόμενη στό άρθρο 54 
παραγρ. 3 στοιχεία ζ" της συνθήκης, για τη χορήγηση άδειας 
στους υπεύθυνους για το νόμιμο έλεγχο των λογιστικών εγγρά¬ 
φων», που δημοσιεύθηκε στην Ελληνική γλώσσα στην Επίσημη 
Εφημερίδα των Ευρωπαϊκών Κοινοτήτων (Αριθ. Γ 126/20 της 
12 Μάΐου 1984). 

8. Την με αριθμό 795/1988 γνωμοδότηση του Συμβουλίου 
Επικράτειας, μετά από πρόταση των Υφυπουργών Εθνικής Οικο¬ 
νομίας, Εμπορίου και Οικονομικών, αποφασίζουμε: 

Άρθρο 1 

Σκοπός του διατάγματος αυτού είναι η προσαρμογή του Ν.Δ. 
3329/1955 «Περί συστάσεως Σώματος Ορκωτών Λογιστών», 
όπως τροποποιήθηκε και συ'μπληρώθηκε μεταγενέστερα, προς 
τις διατάξεις της παραπάνω Οδηγίας της Ε.Ο.Κ., που αναφέρε- 
ται στο προοίμιό του. 

Άρθρο 2 

(Άρθρα 1 και 2 παρ. 1 "Ογδοης Οδηγίας) 

Στην παράγραφο 1 του άρθρου 2 του Ν.Δ. 3329/1955 προ¬ 
στίθενται οι εξής νέες περιπτώσεις δ' και ε': 

«δ) Για την διενέργεια του ελέγχου των ετήσιων λογαριασμών 
(οικονομικών καταστάσεων) του άρθρου 42α παρ. 1 του Κ.Ν. 
2190/1920, όπως αντικααστάθηκε με το άρθρο 29 του Π.Δ. 
409/1986, των ανωνύμων εταιρειών, των εταιρειών περιωρι- 
σμένης ευθύνης και ίων ετερόρρυθμων κατά μετοχές εταιρειών, 
οι οποίες υπερβαίνουν τα αριθμητικά όρια των δύο από τα τρία 
κριτήρια της παρ. 6 του ίδιου άρθρου και νόμου, καθώς και για 
την εξακρίβωση της συμφωνίας των εκθέσεων διαχείρισης των 
εταιρειών αυτών με τους πιο πάνω ετήσιους λογαριασμούς. 

ε) Για την διενέργεια του ελέγχου των ενοποιημένων λογαρια¬ 
σμών (οικονομικών καταστάσεων) του άρθρου 100 παρ. 1 του 
Κ.Ν. 2190/1920, που προστέθηκε με το άρθρο 18 του Π.Δ. 
498/1987, των συνόλων επιχειρήσεων, καθώς και την εξακρί¬ 
βωση της συμφωνίας των αντίστοιχων ενοποιημένων εκθέσεων 
διαχείρισης με τους ενοποιημένους αυτούς λογαριασμούς». 

Άρθρο 3 

(Άρθρο 2 παρ. 2 "Ογδοης Οδηγίας) 

1. Στο τέλος της παρ. 2 του άρθρου 2 του Ν.Δ. 3329/1955 
προστίθεται το εξής νέο εδάφιο: 

«Οι ισχύουσες διατάξεις που προβλέπουν την διενέργεια ελέγ¬ 
χου από Ορκωτούς Λογιστές σε ανώνυμες εταιρείες ή σε επιχει¬ 
ρήσεις οποιασδήποτε άλλης νομικής μορφής, οι οποίες δεν υπερ¬ 
βαίνουν τα όρια των δύο από τα τρία κριτήρια της παραγράφου 6 
του άρθρου 42α του Κ’.Ν„ 2190/1920, όπως αντικαταστάθηκε 
με το άρθρο 29 του Π.Δ. 409/1986, συνεχίζουν να εφαρμόζο¬ 
νται». 

2. Η περίπτωση β' της παραγράφου 2 του άρθρου 6 του Ν:Δ. 
3329/1955 αντικαθίσταται ως εξής: 

«β) Κανονίζει τα της διεξαγωγής των εξετάσεων, που προβλέ- 
πονται από τις διατάξεις του άρθρου 10, όπως ισχύει, και ορίζει 
τις εξεταστικές επιτροπές». 

Άρθρο 4 

(Άρθρα 3 και 28 παρ. 1 Όγδοης Οδηγίας) 

1. Στο τέλος της παρ. 1 του άρθρου 13 του Ν.Δ. 3329/1955 
προστίθεται νέο εδάφιο που έχει ως εξής: 

«Οι διατάξεις του προηγούμενου εδαφίου εφαρμόζονται και 
στους Βοηθούς Ορκωτούς Λογιστές, καθώς και στους Δόκιμους 
Ορκωτούς Λογιστές Λ" και Β’ Τάξεως». 

2. Η παράγραφος 3 του άρθρου 1 του Β.Δ. 737/1961 αντι¬ 
καθίσταται ως εξής: 

«Πίνακας με τα ονόματα και τις διευθύνσεις των Ορκωτών Λο¬ 
γιστών βρίσκεται στη διάθεση του κοινού, στην έδρα και στα υπο¬ 
καταστήματα του Σώματος Ορκωτών Λογιστών». 

Άρθρο 5 

(Άρθρα 4, 5, 6, 7, 8 και 11 της Όγδοης Οδηγίας) 

Το άρθρο 10 του Ν.Δ. 3329/1955, όπως τροποποιήθηκε και 
συμπληρώθηκε με το άρθρο 2 του Β.Δ. 737/1961 και το άρθρο 
17 του Ν. 1436/1984, αντικαθίσταται ως εξής: 

«Άρθρο 10 

1. Ορκωτός Λογιστής διορίζεται κάθε μέλος του Σώματος Ορ¬ 
κωτών Λογιστών, που έχει συμπληρώσει τριετή επιτυχή υπηρε¬ 
σία ως Βοηθός Ορκωτός Λογιστής και έχει τις ακόλουθες προϋ¬ 
ποθέσεις: 

α) Έχει πτυχίο της Ανωτάτης Σχολής Οικονομικών και 


Εμπορικών Επιστημών ή των Ανωτάτων Βιομηχανικών Σχολών 
ή της Παντείου Ανωτάτης Σχολής Πολιτικών Επιστημών, κα¬ 
θώς και των τμημάτων Πολιτικών και Οικονομικών Επιστημών 
Ελληνικών Πανεπιστημίων ή ισοτίμων και ομοταγών Σχολών 
της αλλοδαπής, εφόσον διδάχθηκε σαν κύριο μάθημα τη Λογι¬ 
στική. 

β) Έχει συμπληρώσει τουλάχιστον έντεκα (11) έτη ως μέλος 
του Σώματος Ορκωτών Λογιστών, από τα οποία τα οκτώ (8) 
τουλάχιστον αφορούν πρακτική άσκηση πάνω στον έλεγχο των 
ετήσιων οικονομικών καταστάσεων ανώνυμων εταιρειών και 
εταιρειών περιωρισμένης ευθύνης ή των ενοποιημένων οικονομι¬ 
κών καταστάσεων συνόλων επιχειρήσεων, υπό την άμεση επί¬ 
βλεψη και τις οδηγίες Ορκωτού Λογιστή. 

γ) Έχει επιτύχει σε εξετάσεις που διοργανώνονται από το Επο¬ 
πτικό Συμβούλιο του Σώματος Ορκωτών Λογιστών, σύμφωνα με 
την παρακάτω παρ. 8. 

Κατά την είσοδο στο Σώμα Ορκωτών Λογιστών για την πλή¬ 
ρωση θέσεων Δοκίμων Ορκωτών Λογιστών Β’ Τάξεως διενεργεί- 
ται διαγωνισμός. Για την προαγωγή Δοκίμων Ορκωτών Λογι¬ 
στών Β’ Τάξεως σε θέσεις Δοκίμων Ορκωτών Λογιστών Α’ Τά¬ 
ξεως καθώς και για την προαγωγή των τελευταίων σε θέσεις 
Βοηθών Ορκωτών Λογιστών διενεργούνται εξετάσεις. Με τους 
διαγωνισμούς και τις εξετάσεις αυτές διαπιστώνεται η επάρκεια 
των αναγκαίων θεωρητικών γνώσεων για την διενέργεια των 
ελέγχων που προβλέπονται από το άρθρο 2 του παρόντος, όπως 
τροποποιήθηκε και συμπληρώθηκε μεταγενέστερα, καθώς και η 
ικανότητα εφαρμογής των γνώσεων αυτών στην πρακτική του 
ελέγχου. 

Ο έλεγχος των θεωρητικών γνώσεων, που περιλαμβάνεται 
στις εξετάσεις, αφορά ειδικότερα τους ακόλουθους τομείς: 

- Λογιστικό έλεγχο 

- Ανάλυση και κριτική των ετήσιων λογαριασμών. 

- Γ ενική λογιστική. 

- Ενοποιημένους λογαριασμούς. 

- Αναλυτική λογιστική εκμετάλλευσης και λογιστική διαχείρι¬ 
σης. 

- Εσωτερικό έλεγχο. 

- Κανόνες που αφορούν την κατάρτιση των ετήσιων λογαρια¬ 
σμών και των ενοποιημένων λογαριασμών, καθώς και τρόπους 
(μεθόδους) αποτίμησης των κονδυλίων του ισολογισμού και 
προσδιορισμού των αποτελεσμάτων. 

- Νομικούς και επαγγελματικούς κανόνες που αφορούν το νό¬ 
μιμο έλεγχο των λογιστικών εγγραφών, καθώς και τα πρόσωπα 
που διενεργούν αυτό τον έλεγχο. 

Επίσης, στο βαθμό που αφορούν τον έλεγχο των λογαρια¬ 
σμών: 

- Δίκαιο των εταιρειών. 

- Πτωχευτικό δίκαιο και δίκαιο ανάλογων διαδικασιών. 

- Φορολογικό δίκαιο. 

- Αστικό και εμπορικό δίκαιο. 

- Εργατικό δίκαιο και δίκαιο των κοινωνικών ασφαλίσεων. 

- Συστήματα πληροφοριών και πληροφορική. 

- Οικονομική των επιχειρήσεων, πολιτική οικονομία και χρημα¬ 
τοοικονομικά. 

- Μαθηματικά και στατιστική. 

- Βασικές αρχές οικονομικής διαχείρισης των επιχειρήσεων. 

2. Βοηθός Ορκωτός Λογιστής διορίζεται κάθε μέλος του Σώ¬ 
ματος Ορκωτών Λογιστών που έχει συμπληρώσει τουλάχιστον 
πενταετή επιτυχή υπηρεσία ως Δόκιμος Ορκωτός Λογιστής Α' 
Τάξεως και έχει τις ακόλουθες προϋποθέσεις: 

α) Έχει πτυχίο της Ανωτάτης Σχολής Οικονομικών και 
Εμπορικών Επιστημών ή των Ανωτάτων Βιομηχανικών Σχολών 

ή της Παντείου Ανώτατης Σχολής Πολιτικών Επιστημών, κα¬ 
θώς και των τμημάτων Πολιτικών και Οικονομικών Επιστημών 
Ελληνικών Πανεπιστημίων ή ισοτίμων και ομοταγών Σχολών 
της αλλοδαπής, εφόσον διδάχθηκε σαν κύριο μάθημα τη Λογι¬ 
στική. 

β) Έχει συμπληρώσει τουλάχιστον οκτώ (8) έτη ως μέλος του 
Σώματος Ορκωτών Λογιστών, από τα οποία τα πέντε (5) τουλά¬ 
χιστον αφορούν πρακτική άσκηση πάνω στον έλεγχο των ετήσιων 
οικονομικών καταστάσεων ανώνυμων εταιρειών και εταιρειών 
περιωρισμένης ευθύνης ή των ενοποιημένων οικονομικών κατα¬ 
στάσεων συνόλων επιχειρήσεων, υπό την άμεση επίβλεψη και τις 
οδηγίες Ορκωτού Λογιστή. 

γ) Έχει επιτύχει σε εξετάσεις που διοργανώνονται από το Επο¬ 
πτικό Συμβούλιο του Σώματος Ορκωτών Λογιστών, σύμφωνα με 
όσα ορίζονται στην περίπτ. γ' της προηγούμενης παραγράφου 1 
και στην παρακάτω παράγραφο 8. 

3. Δόκιμος Ορκωτός Λογιστής Α' Τάξεως, διορίζεται κάθε μέ¬ 
λος του Σώματος Ορκωτών Λογιστών που έχει συμπληρώσει 
τουλάχιστον τριετή ευδόκιμη υπηρεσία ως Δόκιμος Ορκωτός Λο¬ 
γιστής Β’ Τάξεως και έχει τις ακόλουθες προϋποθέσεις: 

α) Πτυχίο της Ανωτάτης Σχολής Οικονομικών και Εμπορι¬ 
κών Επιστημών ή των Ανωτάτων Βιομηχανικών Σχολών ή της 
Παντείου Ανωτάτης Σχολής Πολιτικών Επιστημών καθώς και 
των τμημάτων Πολιτικών και Οικονομικών Επιστημών Ελληνι¬ 
κών Πανεπιστημίων ή ισότιμων και ομοταγών Σχολών της αλλο¬ 
δαπής, εφόσον διδάχθηκε σαν κύριο μάθημα τη Λογιστική. 

β) Έχει επιτύχει σε εξετάσεις που διοργανώνονται από το Επο¬ 
πτικό Συμβούλιο του Σώματος Ορκωτών Λογιστών, σύμφωνα με 
όσα ορίζονται στην περίπτ. γ' της πιό πάνω παραγράφου 1 και 
στην παρακάτω παράγραφο 8. 

4. Δόκιμος Ορκωτός Λογιστής Β' Τάξεως, διορίζεται αυτός 
που έχει τις ακόλουθες προϋποθέσεις: 

α) Πτυχίο της Ανωτάτης Σχολής Οικονομικών και Εμπορι¬ 
κών Επιστημών ή των Ανωτάτων Βιομηχανικών Σχολών ή της 
Παντείου Ανωτάτης Σχολής Πολιτικών Επιστημών, καθώς και 
των τμημάτων Πολιτικών, και Οικονομικών Επιστημών Ελληνι¬ 
κών Πανεπιστημίων ή ισοτίμων και ομοταγών Σχολών της αλλο¬ 
δαπής, εφόσον διδάχθηκε σαν κύριο μάθημα τη Λογιστική. 

β) Ηλικία όχι ανώτερη των 32 ετών. 

γ) Έχει επιτύχει σε διαγωνισμό που διοργανώνεται από το 
Εποπτικό Συμβούλιο του Σώματος Ορκωτών Λογιστών, σύμ¬ 
φωνα με όσα ορίζονται στην περίπτ. γ’ της πιό πάνω παραγρ. 1 
και στην παρακάτω παραγρ. 8. Στο διαγωνισμό αυτό εξετάζεται 
και μία ξένη γλώσσα, από τις επίσημες γλώσσες της ΕΟΚ. 

δ) Να είναι υγιής. 

ε) Να μην υπάρχουν κωλύματα από στρατιωτικές υποχρεώ¬ 
σεις ή από ποινική καταδίκη ή απαγόρευση και δικαστική αντί¬ 
ληψη, προβλεπόμενα από τα άρθρα 21 και 22 του ΙΙΔ 611/ 
1977 (ΦΕΚ 198/Α/1977). 

5. Οι ορκωτοί Λογιστές, οι Βοηθοί Ορκωτοί Λογιστές και οι 
Δόκιμοι Ορκωτοί Λογιστές Α' και Β' Τάξεως, διορίζονται από 
πρόσωπα τα οποία έχουν, εκτός από τα ειδικά προσόντα των 
προηγουμένων παραγράφων 1-4, πρωτίστως ανεπίληπτο ήθος 
και αναμφισβήτητο αρετή. Για τη συνδρομή του προσόντος αυτού 
κρίνει το Εποπτικό Συμβούλιο. 

6. Οι Ορκωτοί Λογιστές, οι Βοηθοί Ορκωτοί Λογιστές και οι 
Δόκιμοι Ορκωτοί Λογιστές Α' και Β' τάξεως, διορίζονται με από¬ 
φαση του Εποπτικού Συμβουλίου που δημοσιεύεται σε περίληψη 
στην Εφημερίδα της Κυβερνήσεως. 

7. Ο Βοηθός Ορκωτός Λογιστής και ο Δόκιμος Ορκωτός Λο¬ 
γιστής Α' και Β' Τάξεως, διορίζονται με απόφαση του Εποπτικού 
Συμβουλίου και ύστερα από γνώμη του Ορκωτού Λογιστή, ο 


οποίος πρόκειται να τους προσλάβει και ο οποίος υποχρεούται να 
τους υποδείξει από τον πίνακα των επιτυχόντων στις εξετάσεις. 

8. α) Για την πλήρωση κενών θέσεων αποφασίζει το Εποπτικό 
Συμβούλιο. Εκτός από τις θέσεις των Δόκιμων Ορκωτών Λογι¬ 
στών Β' Τάξεως, οι οποίες πληρούνται κατόπιν διαγωνισμού, 
όλες οι λοιπές θέσεις Ορκωτών Λογιστών, Βοηθών Ορκωτών 
Λογιστών και Δόκιμων Ορκωτών Λογιστών Α’ Τάξεως πληρού- 
νται με προαγωγή κατ’ απόλυτη εκλογή, από τα μέλη του Σώμα¬ 
τος Ορκωτών Λογιστών που έχουν τα νόμιμα προσόντα. 

β) Για την προαγωγή Δοκίμων Ορκωτών Λογιστών Β’ και Α’ 
Τάξεως σε θέσεις Δοκίμων Ορκωτών Λογιστών Α’ Τάξεως και 
Βοηθών Ορκωτών Λογιστών, αντίστοιχα, απαιτείται οι προαγό- 
μενοι να έχουν επιτύχει και στις εξετάσεις των επί μέρους τομέων 
γνώσεων, που καθορίζονται στις επόμενες περιπτώσεις γ και δ. 
Σε περίπτωση που ο υποψήφιος για προαγωγή Δόκιμος Ορκωτός 
Λογιστής Β’ τάξεως αποτύχει στις εξετάσεις αυτές τρεις (3) φορές 
διαγράφεται από μέλος του Σώματος Ορκωτών Λογιστών. Σε 
περίπτωση που ο υποψήφιος για προαγωγή Δόκιμος Ορκωτός 
Λογιστής Α’ Τάξεως αποτύχει τρεις (3) φορές στις εξετάσεις χά¬ 
νει το δικαίωμα συμμετοχής του σε επόμενες εξετάσεις. 

γ) Με κανονισμό που εκδίδεται από το Εποπτικό Συμβούλιο, 
ύστερα από σύμφωνη γνώμη της Διοικούσας Επιτροπής του Σώ¬ 
ματος Ορκωτών Λογιστών, και δημοσιεύεται στην Εφημερίδα 
της Κυβερνήσεως, καθορίζονται: 

αα) Οι επιμέρους τομείς γνώσεων της πιο πάνω παρ. 1 περίπτ. 
γ’ στους οποίους η επιτυχής εξέταση αποτελεί απαραίτητη προϋ¬ 
πόθεση για τη σύμφωνα με τις διατάξεις της προηγούμενης περι- 
πτώσεως β, προαγωγή των Δοκίμων Ορκωτών Λογιστών Β' και 
Α' Τάξεως σε θέσεις Δοκίμων Ορκωτών Λογιστών Α' Τάξεως και 
Βοηθών Ορκωτών Λογιστών, αντίστοιχά'. 

ββ) Ο απαιτούμενος χρόνος πρακτικής άσκησης, η διάρκεια 
της οποίας δεν μπορεί να είναι μικρότερη των τριών ετών, για τη 
δυνατότητα συμμετοχής των μελών του Σώματος Ορκωτών Λο¬ 
γιστών στις εξετάσεις των επιμέρους τομέων γνώσεων της προη-' 
γούμενης υποπερίπτωσης αα. 

γγ) Τα κριτήρια απαλλαγής των μελών του Σώματος Ορκω¬ 
τών Λογιστών από κάθε εξέταση των παρακάτω τομέων γνώ¬ 
σεων, εφόσον η επιτυχής εξέτασή τους στους τομείς αυτούς απο- 
τέλεσε απαραίτητη προϋπόθεση για την απόκτηση του πτυχίου 
τους: 

-Οικονομική των επιχειρήσεων, πολιτική οικονομία και χρη¬ 
ματοοικονομικά. 

-Πτωχευτικό Δίκαιο και Δίκαιο αναλογών διαδικασιών. 

-Αστικό Δίκαιο. 

-Μαθηματικά και στατιστική. 

-Εργατικό δίκαιο και δίκαιο των κοινωνικών ασφαλίσεων. 

-Βασικές αρχές οικονομικής διαχείρισης των επιχειρήσεων. 

δ) Οι διαγωνισμοί και εξετάσεις που προβλέπονται από τις δια¬ 
τάξεις των προηγούμενων περιπτώσεων α και β καθώς και της 
πιο κάτω παραγρ. 9, είναι σε κάθε περίπτωση γραπτές και επιπέ¬ 
δου τουλάχιστον πέρατος σπουδών τριτοβάθμιας εκπαίδευσης. Οι 
λεπτομέρειες διεξαγωγής καθορίζονται με απόφαση του Εποπτι¬ 
κού Συμβουλίου, μετά από εισήγηση της Διοικούσας Επιτροπής. 

Με την απόφαση αυτή είναι δυνατό, για ορισμένους τομείς θε¬ 
ωρητικών γνώσεων, να προβλέπεται και προφορική εξέταση, κα¬ 
θώς και η χωριστή και σε διαφορετικό χρόνο εξέτασής τους από 
την εξέταση της ικανότητας εφαρμογής των γνώσεων αυτών 
στην πρακτική του ελέγχου. 

9. Κατ’ εξαίρεση, είναι δυνατόν να γίνει πλήρωση θέσεων Ορ¬ 
κωτών Λογιστών, Βοηθών Ορκωτών Λογιστών και Δοκίμων 
Ορκωτών Λογιστών Α’ Τάξεως, με απευθείας διορισμό, είτε σε 
περίπτωση μη ύπαρξης μελών του Σώματος Ορκωτών Λογιστών 

που να έχουν τα νόμιμα προσόντα για προαγωγή, είτε εφόσον, 
μετά από εισήγηση της Διοικούσας Επιτροπής, το Εποπτικό Συμ¬ 
βούλιο κρίνει, με πλειοψηφία των 2/3 των μελών του, σκόπιμη 
την πλήρωση κενών θέσεων με τον τρόπο αυτό. 

Η διάταξη του προηγούμενου εδαφίου εφαρμόζεται με την επι¬ 
φύλαξη των πιο πάνω παραγρ. 4 περιπτώσεις δ και ε και 5 κα¬ 
θώς και του άρθρου 13 και εφόσον συντρέχουν οι ακόλουθες 
προϋποθέσεις. 

α) Προκειμένου για πλήρωση θέσεων Ορκωτών Λογιστών, θα 
πρέπει τα προς διορισμό πρόσωπα να πληρούν όλες τις παρακάτω 
προϋποθέσεις: 

αα) Να έχουν αποκτήσει επαγγελματική άδεια από τις αρχές 
άλλου κράτους μέλους των Ευρωπαϊκών Κοινοτήτων, σύμφωνα 
με την Οδηγία 84/253/ΕΟΚ του Συμβουλίου των Ευρωπαϊκών 
Κοινοτήτων (8η Οδηγία της 10.4.1984, ΕΕ αριθμ. Ε 126/ 
12.5.1984). 

ββ) Τα προσόντα των προσώπων αυτών να κρίνονται από το 
Εποπτικό Συμβούλιο ότι είναι ισότιμα με τα προβλεπόμενα από 
τις διατάξεις της πιο πάνω παρ. 1, και 

γγ) Να έχουν επιτύχει σε εξετάσεις που διοργανώνονται από το 
Εποπτικό Συμβούλιο, μετά από εισήγηση της Διοικούσας Επι¬ 
τροπής, από τις οποίες αποδεικνύεται ότι γνωρίζουν την Ελλη¬ 
νική γλώσσα και ότι διαθέτουν τις απαραίτητες νομικές γνώσεις 
για την διενέργεια του ελέγχου που προβλέπεται από τις διατά¬ 
ξεις των περιπτώσεων δ και ε της παραγρ. 1 του άρθρου 2, όπως 
τροποποιήθηκε και ισχύει. 

β) Προκειμένου για πλήρωση θέσεων Βοηθών Ορκωτών Λογι¬ 
στών, οι διοριζόμενοι πρέπει: 

' αα) να πληρούν τις προϋποθέσεις της περιπτ. α της παραπάνω 
παράγρ. 2, 

ββ) να έχουν αποδεδειγμένα δεκαετή τουλάχιστον λογιστική 
και ελεγκτική πείρα, και 

γγ) ηλικία όχι κατώτερη των 30 ετών, ούτε ανώτερη των 40 
ετών. 

γ) Προκειμένου για πλήρωση θέσεων Δοκίμων Ορκωτών Λο¬ 
γιστών Α' Τάξεως, οι διοριζόμενοι πρέπει: 

αα) να πληρούν τις προϋποθέσεις της περιπτ. α της παραπάνω 
παραγρ. 3, 

ββ) να έχουν πενταετή τουλάχιστον λογιστική πείρα, και 

γγ) ηλικία όχι ανώτερη των 35 ετών. 

Στις προηγούμενες περιπτώσεις β) και γ) οι διορισμοί γίνονται 
κατόπιν διαγωνισού. Η εξεταστέα ύλη του διαγωνισμού αυτού 
αφορά τους τομείς γνώσεων, στους οποίους εξετάζονται και τα 
μέλη του Σώματος Ορκωτών Λογιστών για τη, σύμφωνα με την 
πιο πάνω παραγρ. 8 προαγωγή τους στους αντίστοιχους βαθ¬ 
μούς Βοηθού Ορκωτού Λογιστή ή Δόκιμου Ορκωτού Λογιστή Α' 
Τάξεως. 

Για την προαγωγή στον βαθμό Ορκωτού Λογιστή των μελών 
που διορίστηκαν απευθείας ως Βοηθοί Ορκωτοί Λογιστές, οι χρο¬ 
νικές προϋποθέσεις της περιπτ. β της πιο πάνω παραγρ. 1 περιο¬ 
ρίζονται, γενικά, σε τρία (3) τουλάχιστον έτη. 

Για την προαγωγή στο βαθμό Ορκωτού Λογιστή των μελών 
που διορίστηκαν απευθείας ως Δόκιμοι Ορκωτοί Λογιστές Α’ Τά¬ 
ξεως, οι χρονικές; προϋποθέσεις των έντεκα (11) και οκτώ (8) 
ετών της περίπτωσης β της πιό πάνω παράγρ. 1 περιορίζονται, 
αντίστοιχα, σε οκτώ (8) και πέντε (5) τουλάχιστον έτη. 

10. Οι διατάξεις των ΝΔ 3329/1955 και 4107/1960 που 


αναφέρονται στους Δοκίμους Ορκωτούς Λογιστές, εφαρμόζονται 
στους Δόκιμους Ορκωτούς Λογιστές Α’ Τάξεως και Β’ Τάξεως. 

Άρθρο 6 

Μεταβατικές Διατάξεις 

(Άρθρα 12 παραγρ. 1, 15, 18 και 19 Ογδοης Οδηγίας) 

1. Οι Ορκωτοί Λογιστές, οι οποίοι κατά την δημοσίευση του 
παρόντος είναι μέλη του Σώματος Ορκωτών Λογιστών του ΝΔ 
3329/1955 και έχουν διοριστεί με βάση τις διατάξεις που 
ίσχυαν μέχρι την δημοσίευση του παρόντος ΠΔ, θεωρούνται ικα¬ 
νοί για τον έλεγχο των οικονομικών καταστάσεων που αναφέρο- 
νται στις περιπτώσεις δ και ε της παράγρ. ·1· του άρθρου 2 του ΝΔ 
3329/1955, που προστέθηκαν με το άρθρο 2 του παρόντος ΠΔ, 
και διατηρούν την ιδιότητα και τον τίτλο του Ορκωτού Λογιστή, 
που τους απονεμήθηκε με τις οικείες αποφάσεις του Εποπτικού 
Συμβουλίου. 

2. Οι κατά την δημοσίευση του παρόντος ΠΔ διοριζόμενοι από 
το Εποπτικό Συμβούλιο Βοηθοί Ορκωτοί Λογιστές και Δόκιμοι 
Ορκωτοί Λογιστές Α’ και Β’ Τάξεως, μέλη του Σώματος Ορκω¬ 
τών Λογιστών του ΝΔ 3329/1955, θεωρούνται ότι έχουν καλύ¬ 
ψει ήδη εξ ολοκλήρου τις προϋποθέσεις της περίπτωσης γ της πα¬ 
ράγρ. 1 του άρθρου 10 του ΝΔ 3329/1955 καθώς και της πα¬ 
ραγρ. 8 του ίδιου άρθρου, όπως οι διατάξεις αυτές αντικαθίστα¬ 
νται με το άρθρο 5 του παρόντος Π.Δ. Ο συνολικός χρόνος, τον 
οποίο οι ανωτέρω Βοηθοί και Δόκιμοι Ορκωτοί Λογιστές, μέχρι 
την ημερομηνία που ορίζεται στο άρθρο 8 του παρόντος Π.Δ., 
έχουν διανύσει ως μέλη του Σώματος Ορκωτών Λογιστών, θεω¬ 
ρείται σαν χρόνος πρακτικής άσκησης και προσμετράται για την 
εφαρμογή της περίπτωσης β της παράγρ. 1 του άρθρου 10 του 
ΝΔ 3329/1955, όπως το άρθρο αυτό αντικαθίσταται με το άρ¬ 
θρο 5 του παρόντος ΠΔ. 

3. Μέσα σε ένα έτος από την ημερομηνία που ορίζεται στο άρ¬ 
θρο 8 του παρόντος Προεδρικού Διατάγματος, οι επαγγελματίες 
ελεγκτές, που έχουν ασκήσει αποδεδειγμένα στην Ελλάδα το νό¬ 
μιμο έλεγχο των ετήσιων οικονομικών καταστάσεων εταιρειών ή 
των ενοποιημένων οικονομικών καταστάσεων συνόλων επιχειρή¬ 
σεων, μπορούν, κατά παρέκκλιση από τις διατάξεις των παραγρ. 

1 και 8 του άρθρου 10 του ΝΔ 3329/1955, όπως οι διατάξεις 
αυτές ισχύουν μετά την αντικατάστασή τους με το άρθρο 5 του 
παρόντος ΠΔ, να διοριστούν απευθείας ως Ορκωτοί Λογιστές, 
μέλη του Σώματος Ορκωτών Λογιστών. Ο διορισμός αυτός γίνε¬ 
ται εφόσον οι πιο πάνω επαγγελματίες πληρούν τις προϋποθέσεις 
της παραγρ. 5 του άρθρου 10 και του άρθρου 13 του ΝΔ 3329/ 
1955, καθώς και της επόμενης παραγρ. 4. 

4. Τα πρόσωπα που αναφέρονται στις προηγούμενες παράγρ. 

2 και 3 διορίζονται Ορκωτοί Λογιστές, μόνο εάν κριθούν από το 
Εποπτικό Συμβούλιο, μετά από εισήγηση της Διοικούσας Επι¬ 
τροπής για τα πρόσωπα της παραγρ. 3, ότι είναι ικανά να διενερ¬ 
γούν το νόμιμο έλεγχο των εγγράφων που ορίζονται με τις διατά¬ 
ξεις των περιπτώσεων δ και ε της παραγρ. 1 του άρθρου 2 του ΝΔ 
3329/1955, που προστέθηκαν με το άρθρο 2 του παρόντος ΠΔ, 
και ότι έχουν προσόντα ισότιμα με εκείνα των διορισμένων Ορκω¬ 
τών Λογιστών. 

Άρθρο 7 

Καταργείται κάθε διάταξη που είναι αντίθετη με τις διατάξεις 
του παρόντος ή ρυθμίζει θέματα που ρυθμίζονται απ’ αυτές. 

Ειδικότερα καταργείται το άρθρο 2 του ΒΔ 737/1961 (ΦΕΚ 

Α/186/1961). 

Άρθρο 8 

Η ισχύς των διατάξεων του παρόντος Προεδρικού Διατάγμα- 

τος αρχίζει από 1ης Ιανουάριου 1989. 

Στον Υπουργό Εμπορίου αναθέτουμε την δημοσίευση και εκτέ¬ 
λεση αυτού του Προεδρικού Διατάγματος. 

Αθήνα, 3 Ιανουάριου 1989 

